OpenLLM-France/wikimedia huggingface dataset:
# Rongibbsita

La rongibbsita és un mineral de la classe dels silicats. Rep el nom per la persona que la va descobrir, Ronald Bradford Gibbs, col·leccionista de minerals i enginyer de mines a Tucson, Arizona.

## Característiques

La rongibbsita és una zeolita de fórmula química Pb₂(Si₄Al)O$_{11}$(OH). Va ser aprovada com a espècie vàlida per l'Associació Mineralògica Internacional l'any 2010. Cristal·litza en el sistema monoclínic. La seva duresa a l'escala de Mohs és 5.
L'exemplar que va servir per a determinar l'espècie, el que es coneix com a material tipus, es troba conservat al Museu Mineral de la Universitat d'Arizona, a Tucson (Arizona), amb el número de catàleg: 19292.

## Formació i jaciments

Va ser descoberta al comtat de Maricopa, a l'estat d'Arizona (Estats Units), tractant-se de l'únic indret de tot el planeta on ha estat descrita aquesta espècie mineral.

## Referències

* ↑ «Rongibbsite» (en anglès). Mindat. [Consulta: 26 desembre 2019].
# Ràdostnaia

Ràdostnaia (en rus: Радостная) és un poble de l'óblast de Tambov, a Rússia, segons el cens del 2010 tenia 143 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Ràdostni

Ràdostni (en rus: Радостный) és un poble (possiólok) del krai de l'Altai, a Rússia, que el 2013 tenia 223 habitants.

## Referències

* ↑ «Краткая характеристика Крутихинского района». Портал Алтай-Информ. Arxivat de l'original el 2018-09-30. [Consulta: 1r juny 2019].
# Rupert Costo

Rupert Costo (Anza, Califòrnia, 1906 - 1989) fou un escriptor i activista cahuilla. De jove destacà com a jugador de basket, més tard fou membre del consell tribal i es casà amb Jeanette Henry (1909-2001), una cherokee. Va dirigir accions contra l'IRA del 1934 i la Termination del 1953, però no es va fer membre de l'AIM, tot i que molts dels seus membres el consideraven com una mena de pare intel·lectual. Dedicats a la història dels indis, van escriure Natives of the Golden State: The California Indians (1995), Indian Voices: The Native American Today(1974) i The Missions of California: A Legacy of Genocide (1987), Indian Treaties: Two Centuries of Dishonor (1977) i One Thousand Years of American Indian Storytelling (1981).

## Enllaços externs

* Biografia
* Biografia força detallada Arxivat 2007-03-10 a Wayback Machine.
# Blijnemelnitxni

Blijnemelnitxni (en rus: Ближнемельничный) és un poble (un khútor) de l'óblast de Volgograd, a Rússia, segons el cens del 2010 tenia 106 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Golf (desambiguació)

«Golf» té aquests significats:
* És un accident geogràfic: Golf (geografia)
* És un esport de pilota: Golf
* És un model de cotxe: Volkswagen Golf
Viccionari
# Campionat del món de ciclisme en pista de 1970

El Campionat Mundial de Ciclisme en Pista de 1970 es va celebrar a Leicester (Anglaterra) del 6 al 12 d'agost de 1970.
Les competicions es van celebrar al Saffron Lane Velodrome de Leicester. En total es va competir en 11 disciplines, 9 de masculines i 2 de femenines.

## Resultats
### Masculí
#### Professional

| Prova | | | |
| Velocitat individual | Gordon Johnson Austràlia | Sante Gaiardoni Itàlia | Leijn Loevesijn Països Baixos |
| Persecució individual | Hugh Porter Regne Unit | Lorenzo Bosisio Itàlia | Charly Grosskost França |
| Darrere moto | Ehrenfried Rudolph RFA | Theo Verschueren Bèlgica | Piet de Wit Països Baixos |

#### Amateur

| Prova | | | |
| Velocitat individual | Daniel Morelon França | Peder Pedersen Dinamarca | Gérard Quintyn França |
| Persecució individual | Xaver Kurmann Suïssa | Ian Hallam Regne Unit | Viktor Bykov Unió Soviètica |
| Persecució per equips | RFA Hans Lutz Peter Vonhof Günter Schumacher Günter Haritz | RDA Thomas Huschke Heinz Richter Herbert Richter Manfred Ulbricht | Unió Soviètica Stanislav Moskvin Vladimir Kuznetzov Viktor Bykov Vladimir Semenets |
| Quilòmetre contrarellotge | Niels Fredborg Dinamarca | Harry Kent Nova Zelanda | Anton Tkáč Txecoslovàquia |
| Tàndem | RFA Jürgen Barth Rainer Müller | RDA Hans-Jürgen Geschke Werner Otto | França Gérard Quintyn Daniel Morelon |
| Darrere moto | Cees Stam Països Baixos | Horst Gnas RFA | Antoni Cerdà Espanya |

### Femení

| Prova | | | |
| Velocitat individual | Galina Tsareva Unió Soviètica | Galina Ermolaeva Unió Soviètica | Valentina Savina Unió Soviètica |
| Persecució individual | Tamara Garkuchina Unió Soviètica | Raisa Obodovskaya Unió Soviètica | Beryl Burton Regne Unit |

## Medaller

| Pos. | País | Or | Plata | Bronze | Total |
| 1 | Unió Soviètica | 2 | 2 | 3 | 7 |
| 2 | RFA | 3 | 1 | 0 | 4 |
| 3 | Regne Unit | 1 | 1 | 1 | 3 |
| 4 | Dinamarca | 1 | 1 | 0 | 2 |
| 5 | França | 1 | 0 | 3 | 4 |
| 6 | Països Baixos | 1 | 0 | 2 | 3 |
| 7 | Austràlia | 1 | 0 | 0 | 1 |
| - | Suïssa | 1 | 0 | 0 | 1 |
| 9 | RDA | 0 | 2 | 0 | 2 |
| - | Itàlia | 0 | 2 | 0 | 2 |
| 11 | Bèlgica | 0 | 1 | 0 | 1 |
| - | Nova Zelanda | 0 | 1 | 0 | 1 |
| 13 | Espanya | 0 | 0 | 1 | 1 |
| - | Txecoslovàquia | 0 | 0 | 1 | 1 |

## Enllaços externs

* Resultats a la web de l'UCI
* World Championship Track Cycling (anglès)
# Giovanni Agostino da Lodi

Giovanni Agostino da Lodi (doc. 1467 - 1524/1525), va ser un pintor renaixentista italià. Abans de la seva identificació per la crítica se li considerava un mestre anònim conegut com el Pseudo-Boccaccino.

## Trajectòria

La seva carrera ha estat reconstruïda a partir d'una sèrie d'obres antigament atribuïdes a Boccaccio Boccaccino (d'aquí la seva denominació de Pseudo-Boccaccino). Va deixar de ser un anònim quan es va descobrir la seva signatura en una petita taula amb Sant Pere i Sant Joan (c. 1495, Pinacoteca di Brera, Milà), confirmada després amb la troballa d'una altra obra rubricada per ell, un dibuix amb una Al·legoria de la Prudència (venut a Sotheby's New York, el 16 de gener de 1986, lot 36).
Aquests treballs suggereixen que Giovanni Agostino va ser un intermediari entre l'art llombard de finals del segle xv i l'escola veneciana encapçalada per Giovanni Bellini, Giorgione i altres artistes del seu cercle. S'ha documentat una perllongada estada a Venècia (doc. 1504), corroborada per una important presència d'obres de la seva mà en el Vèneto. Moltes d'aquestes pintures presenten elements provinents de l'art de Dürer.
La carrera de Giovanni Agostino da Lodi sembla desenvolupar-se paral·lelament a la d'artistes com Romanino i Altobello Melone, pintors que representen la fusió d'influències de les escoles milanesa, veneciana i nòrdica.
Després del seu retorn a Llombardia, va executar obres per a l'església de Gerenzano, la Certosa di Pavia (ambdues encara en la seva ubicació original), i Santa Maria della Pastura, a Milà (ara a Brera). Aquesta producció indica la importància de Lodi dins del panorama de la pintura llombarda.

## Referències

* ↑ «Giovanni Agostino da Lodi». Museo Thyssen-Bornemisza. [Consulta: 26 maig 2017].

## Bibliografia

* The Grove Dictionary of Art, MacMillan Publishers (2000)
# Mènsula ferroviària

Una mènsula ferroviària és la peça que subjecta la catenària. I ho fa en repetides ocasions per tal de subjectar millor el cable; Aquesta és més comuna quan la via fa una corba, ja que el cable ha de seguir paral·lelament la corba. La mènsula està subjecte a un pal, metàl·lic que és el que l'uneix amb el sòl. Hi ha molts tipus de mènsules, i Espanya en té un model propi i unificat en les companyies que operen a Espanya entre elles Red Nacional de los Ferrocarriles Españoles, Ferrocarrils de la Generalitat de Catalunya, euskotren. Tanmateix les línies d'alta velocitat tenen un model diferent de mènsules i catenària, ja que han d'albergar grans quantitats de volts per fer funcionar els veloços combois.

## Referències

* ↑ Ménsula Arxivat 2016-11-14 a Wayback Machine. a la Ferropedia
* ↑ Conceptos ferroviarios
* ↑ la electrificación de los ferrocarriles
* ↑ Introducción a la Catenaria
# Múscul oblic superior del cap

El múscul oblic superior del cap (musculus oblic capitis superior) o múscul oblic menor del cap, sorgeix de la massa lateral de l'atles. Passa per sobre i per darrere de la meitat lateral de la línia nucal inferior de l'atles. Està innervat pel nervi suboccipital, una branca dorsal del primer nervi espinal.
L'oblic superior del cap actua en l'articulació atlantooccipital, estenent i flexionant el cap vers el mateix costat de la ubicació del múscul.

## Notes

* ↑ El múscul oblic menor del cap és la sinonímia complementària. Vegeu el Diccionari enciclopèdic de medicina i el TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 29 gener 2014].
    Aquest article incorpora text de l'edició de l'Anatomia de Gray en domini públic.

## Imatges

* Posició del múscul oblic superior del cap (en vermell). Animació.
* La mateixa animació anterior, però sense una part del crani. Només l'occipital.
* Relació amb altres músculs de l'oblic superior del cap (en vermell).
* L'os occipital. Superfície exterior.
* Base del crani. Superfície inferior.

## Enllaços externs

* LUC obcs
* -1362100144 al GPnotebook
* Figura anatòmica: 01:07-06 a Human Anatomy Online, SUNY Downstate Medical Center
# Gorliz

Gorliz és un municipi de Biscaia, a la comarca d'Uribe. Comprèn els barris d'Uresaranse, Andra-Mari, Gandia, Fano i l'anteiglesia d'Elexalde

## Llocs d'interès

Sens dubte, una de les majors atraccions del municipi és la seva platja i una pineda propera a aquesta. Cap destacar la seva església de la Puríssima Concepció, fundada en el segle x i remodelada en 1781, així com l'ermita de Andra Mari. En el cap Villano, a uns 30 minuts del centre urbà, es pot gaudir d'unes magnífiques vistes al costat del far. En aquesta zona existeixen canons i galeries subterrànies construïdes després de la Guerra Civil Espanyola pel règim de Franco, utilitzant presoners de guerra del bàndol republicà, en previsió d'un hipotètic desembarcament dels Aliats després de la Segona Guerra Mundial que mai va arribar a produir-se.

## Festes

La festa principal del poble se celebra el 25 de juliol, dia de Santiago.

## Enllaços externs

* Pàgina municipal de Gorliz Arxivat 2012-05-29 a Wayback Machine.
* Ràdio de Gorliz Arxivat 2018-08-07 a Wayback Machine.
* Servidor alternatiu de Gorliz
# Gorman

«Gorman» té aquests significats:
* Gorman (Califòrnia)
* Gorman (Carolina del Nord)
* Gorman (Illinois)
* Gorman (Texas)
* Greg Gorman (Kansas, EUA, 1949), fotògraf estatunidenc
# Mudá

Mudá és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 178 | 142 | 130 | 105 |
# Gessamí (desambiguació)

«Gessamí» té aquests significats:
* Clematis flammula (vidiella)
* Solanum laxum
* Jasminum (gènere botànic)
* Jasminum grandiflorum (gessamí de flor gran)
* Jasminum officinale (gessamí o gessamí blanc)
* Jasminum fruticans (gessamí groc)
# Gessa

Gessa és una entitat municipal descentralitzada dependent de l'ajuntament de Naut Aran. El seu territori comprèn una superfície de 8,87 km² i es reparteix en dos sectors: a l'oest el de Gessa i a l'est el de Marimanha, més petit, a manera d'enclavament. El 2019 tenia 173 habitants.
El poble està situat a 1.232 m d'altitud, al peu del Tuc d'Arenho i al marge dret de la Garona, a la confluència amb el barranc de Corilha, i al llarg de la carretera nacional C-28 que uneix Vielha amb Esterri d'Àneu pel port de la Bonaigua, entre Arties a l'oest i Salardú a l'est. Està inclòs en l'Inventari del Patrimoni Arquitectònic de Catalunya

## Història

Històricament va pertànyer al terçó de Garòs i va tenir ajuntament propi fins al 21 de desembre del 1967, en què es va fusionar amb Salardú, Arties, Tredòs i Bagergue per constituir el municipi de Naut Aran. Avui és del terçó de Pujòlo. L'entitat municipal descentralitzada es va crear el 9 de juliol del 1970.

## Llocs d'interès

* L'església parroquial, dedicada a Sant Pere (Sant Pèir en aranès), és d'origen romànic però ha estat molt reformada. Hi destaca la talla policromada del sant, al centre del retaule de l'altar major, una de les millors escultures de la Vall d'Aran; i també una col·lecció d'escultures religioses fetes de fusta de boix.
* Capella de Sant Martí de Corilha, a 1.800 metres d'altitud.
* Entre les antigues construccions civils cal destacar les cases Çò de Ròsa, amb una notable torre cilíndrica de pedra (1589), i Çò de Chelina, de 1575.

## Festes locals

* El segon dissabte de juny hi ha la romeria a Sant Martí de Corilha.

## Referències

* ↑ «Gessa». Gran Enciclopèdia Catalana. Barcelona: Grup Enciclopèdia Catalana.
* ↑ «Entitat Municipal Descentralitzada de Gessa». municat.gencat.cat. [Consulta: 26 agost 2020].
* ↑ «250254 Naut Aran». Idescat. [Consulta: 26 agost 2020].
# Gespa de Cumberland

Agrostis stolonifera (gespa de Cumberland)) és una espècie de planta perenne herbàcia usada, entre altres coses per a fer una gespa. Fa estolons. Les seves tiges prostrades fan de 0,4 a 1 metre de llargada amb les làmines de les fulles de 2–10 cm de llargada i una panícula que fa uns 40 cm d'alt.
Floreix de juliol a agost.

## Distribució

Es pot trobar en molts ambients i és una espècie pionera. És originària d'Euràsia i Nord d'Àfrica, possiblement també és nativa d'algunes parts d'Amèrica del Nord i ha estat introduïda a molts llocs del món.

## Cultiu

És l'espècie del gènere Agrostis més usada.
La capacitat d'aquesta planta de continuar palatable i verda a l'estiu la fa valuosa com farratge i per a gespa especialment en camps de golf.

## Referències

* 1 2 PLANTS Profile for Agrostis stolonifera Retrieved 2010-03-16.
* ↑ Germplasm Resource Information Network Arxivat 2015-09-24 a Wayback Machine. Retrieved 2010-03-16.
* 1 2 USDA Forest Service Fire Effects Information System Retrieved 2010-03-16.
* ↑ BSBI Description Arxivat 2011-07-17 a Wayback Machine. retrieved 2010-11-16.
* ↑ Grasses by C E Hubbard, 1978, published by Penguin books
* ↑ Watson L, Dallwitz MJ. «Còpia arxivada». The Grass Genera of the World, 2008. Arxivat de l'original el 2008-07-24. [Consulta: 8 febrer 2012].
# Gonzalo Vargas Abella

Gonzalo Vargas Abella (Montevideo, 22 de setembre de 1981) és un futbolista internacional uruguaià que juga a l'Argentinos Juniors en la posició de davanter.

## Biografia

Nascut a Montevideo, Vargas va jugar al Defensor Sporting Club (2001-2004) de l'Uruguai i al club argentí Gimnasia de La Plata (2005-2006). El 23 de juny de 2008 va ser presentat com al nou davanter de l'Atlas de Mèxic, com a resultat de la sortida de Bruno Marioni de l'equip.
Vargas va tornar a l'Argentina per jugar al club Argentinos Juniors com un préstec per part de l'Atlas. Actualment juga a la primera divisió.
Amb la selecció de futbol de l'Uruguai va jugar un total de 10 partits, marcant 3 gols.

## Palmarès
### Internacional
#### Uruguai

* Copa Amèrica de futbol 2007: Quarta posició.

## Referències

* ↑ «Gonzalo Vargas, a préstamo al Argentinos Juniors» (en castellà). Medio Tiempo, 01-07-2010 [Consulta: 15 setembre 2011].

## Enllaços externs

* Estadístiques de Gonzalo Vargas a Mediotiempo.com (castellà)
* Estadístiques de la Primera Divisió de l'Argentina a Fútbol XXI (castellà)
# Narnaul

Narnaul és una ciutat i municipi del districte de Mahendragarh o Mohindargarh a Haryana a 28° 02′ N, 76° 07′ E﻿ / ﻿28.04°N,76.11°E﻿ / 28.04; 76.11 a la riba del Chhalak Nadi. Consta al cens del 2001 amb una població de 62.091 habitants; la seva població el 1901 era de 19.489 habitants i fou la segona ciutat de l'estat e Patiala (que va existir fins al 1948).

## Història

La tradició atribueix la seva fundació a Raja Launkarn, que li va donar el nom de la seva esposa Nar Laun però segons el Mahabharata el territori al sud de Delhi és anomenat Narrashtra, del que podria derivar Narnaul; els historiadors musulmans l'esmenten per primer cop al temps de Shams ad-Din Iltutmish al-Kutbi ibn Yalam Khan (1211-1236) que la va donar en feu a Malik Saif al-Din. El 1411 estava en possessió d'Iklim Khan i Bahadur Nahir, i fou saquejada per Sayyid Khidr Khan (1414-1421). Localment és considerada el lloc de naixement de Sher Shah, i el cert és que el seu avi Ibrahim Khan hi va morir i la seva tomba encara s'hi conserva. El vassall de Sher Shah, Haji Khan, fou expulsat de Narnaul per Tardi Beg a la restauració d'Humayun; en el regnat d'Akbar, Shah Kuli Mahram, va adornar la ciutat amb edificis i tancs d'aigua. Sota Aurangzeb, el 1672, Narnaul fou centre d'una revolta religiosa; un cos de satnamis, una secta en què els seus membres es consideraven immortals, va atacar la ciutat i va establir un govern, però finalment foren derrotats a costa de molt morts. Quan el poder mogol va entrar en decadència va passar a Jaipur. El 1795 fou conquerida per Appa Khande Rao i George Thomas a Lakwa Dada, un oficial de De Boigne, i fou cedida després a Murtaza Khan Bahraich. En recompensa pels seus servis al moti de 1857, Maharaja Narindar Singh de Patiala va rebre Narnaul en feu. El 1906 fou erigida en municipalitat.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Glifipterígids

Els glifipterígids (Glyphipterigidae) són una família de lepidòpters ditrisis de la superfamília dels iponomeutoïdeus (Yponomeutoidea). Les larves de moltes de les seves espècies s'alimenten de Cyperaceae i Juncaceae. S'han descrit més de 500 espècies en la família.

## Gèneres

| Abrenthia Anacampsiodes Carmentina Caulobius Chrysocentris Circica Cotaena Cronicombra Diploschizia Drymoana | Electrographa Ernolytis Eusthenica Glyphipterix Irinympha Lepidotarphius Machlotica Neomachlotica Orthotelia Pantosperma | Phalerarcha Rhabdocrates Sericostola Setiostoma Taeniostolella Tetracmanthes Toxopeia Trapeziophora Uranophenga Ussara |

## Referències

* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
* Pitkin, B. & P. Jenkins. Butterflies and Moths of the World: Generic Names and their Type-species. Natural History Museum.
* Natural History Museum Lepidoptera Genus Database
# Nanteuil-Notre-Dame

Nanteuil-Notre-Dame és un municipi francès situat al departament de l'Aisne i a la regió dels Alts de França. L'any 2007 tenia 71 habitants.

## Demografia
### Població

El 2007 la població de fet de Nanteuil-Notre-Dame era de 71 persones. Hi havia 28 famílies de les quals 8 eren unipersonals (8 dones vivint soles i 8 dones vivint soles), 4 parelles sense fills, 8 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 37 habitatges, 29 eren l'habitatge principal de la família, 4 eren segones residències i 4 estaven desocupats. Tots els 37 habitatges eren cases. Dels 29 habitatges principals, 27 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 8 tenien tres cambres, 7 en tenien quatre i 14 en tenien cinc o més. 19 habitatges disposaven pel capbaix d'una plaça de pàrquing. A 13 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Nanteuil-Notre-Dame el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 0 |
| 0 | 40 a 44 | 8 |
| 4 | 35 a 39 | 4 |
| 4 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 4 | 10 a 14 | 4 |
| 4 | 5 a 9 | 8 |
| 0 | 0 a 4 | 0 |

## Economia

El 2007 la població en edat de treballar era de 49 persones, 32 eren actives i 17 eren inactives. De les 32 persones actives 28 estaven ocupades (17 homes i 11 dones) i 4 estaven aturades (1 home i 3 dones). De les 17 persones inactives 4 estaven jubilades, 2 estaven estudiant i 11 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era un paleta.
L'any 2000 a Nanteuil-Notre-Dame hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Nanteuil-Notre-Dame a l'INSEE.
* Évolution et structure de la population Fitxa amb el detall de dades de Nanteuil-Notre-Dame a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Grammy al millor àlbum de blues tradicional

El premi Grammy al millor àlbum de blues tradicional és un guardó presentat en els Premis Grammy, una cerimònia que va ser establida en el 1958 i en el seus orígens s'anomenava Premis Gramòfon, per als artistes de gravació que han realitzat àlbums en el gènere musical del blues tradicional.
El premi es va iniciar en el 1983 amb el nom de Grammy a la millor interpretació de blues tradicional fins al 1992, tot i que en dues ocasions es va anomenar Grammy a la millor cançó de blues tradicional. Des del 1992 al 2011 es va anomenar com en l'actualitat, moment a partir del qual el premi va desaparèixer.
En el 2017 es va reprendre el guardó amb el nom de Grammy al millor àlbum de blues contemporani fins a dia d'avui.

## Guardonats
### Dècada del 2020

| Edició | Imatge | Guanyador(s)/ Guanyadora(es) | Obra | Nominat(s)/ Nominada(es) | Ref |
| 62a | | Delbert McClinton & Self-Made Men + Dana | Tall, Dark, and Handsmoe | Christone "Kingfish" Ingram - Kingfish Bobby Rush - Sitting on Top of the Blues Jimmie Vaughan - Baby, Please Come Home Jontavious Willis - Spectacular Class | |

## Referències

* ↑ «GRAMMY Awards Winners & Nominees for Best Traditional Blues Album - or - Best Traditional Blues Recording» (en anglès), 26-01-2020.
# Grammy al millor àlbum de música mexicana regional

El premi Grammy al millor àlbum de música mexicana regional és un guardó presentat en els Premis Grammy, una cerimònia que va ser establida en el 1958 i en el seus orígens s'anomenava Premis Gramòfon, per als artistes de gravació que han realitzat àlbums en els gèneres musicals mexicans regionals o texà.

## Guardons
### Dècada del 2020

| Edició | Imatge | Guanyador(s)/ Guanyadora(es) | Obra | Nominat(s)/ Nominada(es) | Ref |
| 62 | | Mariatxi Los Camperos | De ayer para siempre | | |

## Referències

* ↑ «Winners & Nominees» (en anglès). [Consulta: 15 juliol 2020].
* ↑ «GRAMMY Award Results for Mariachi Los Camperos De Nati Cano» (en anglès), 26-01-2020.